Vincennesin ravirata

Vincennesin ravirata () on Pariisin liepeillä Ranskassa sijaitseva ravirata. Rata on yksi Pariisin seudun kolmesta raviradasta, ja se sijaitsee kaupungin itälaidalla noin seitsemän kilometrin päässä keskustasta. Samalla alueella sijaitsevat muun muassa Bois de Vincennes-puisto, eläintarha ja kuningas Kaarle V:n 1300-luvulla rakennuttama linna.Château de Vincennes 

Ravirata perustettiin vuonna 1864. Se kärsi suuria vaurioita muutama vuosi myöhemmin käydyssä Ranskan-Preussin sodassa ja rakennettiin uudelleen vuonna 1879.Paris walking tours Hevoskilpailuiden lisäksi Vincennesissä on järjestetty myös suuria konsertteja. Siellä ovat esiintyneet muun muassa Metallica, Michael Jackson ja Queen.setlist.fm U2:n konserttitaltiointi Vincennesistä vuodelta 1987 julkaistiin 2008 albumina nimellä Live from Paris. u2wanderer.org

Vincennesin ravirata on Euroopan suurin ja yksi maailman suurimmista raviradoista. Tärkein vuosittainen kilpailu radalla on tammikuun lopulla ravattava Prix d'Amérique, joka on yksi maailman kolmesta suurimmasta ja arvostetuimmasta ravikilpailusta The Hambletonianin ja Elitloppetin lisäksi. Muita tärkeimpiä kilpailuja Vincennesissä ovat muun muassa Prix de France ja Prix de Paris. Radalla juostaan vuosittain noin 150 ravikilpailut. Tiheimmin kilpaillaan niin sanotun talvimeetingin aikana marras-helmikuussa, jolloin järjestetään parhaimmillaan kahdet kilpailut päivässä.

Vincennesin radan erikoisuus on kaksi sisäkkäistä kaviouraa. Pidemmän 2 000 metrin pituisen radan sisäpuolella on normaalimittainen tuhannen metrin rata. Radoilla on osittain yhteinen etusuora. Ainoastaan lyhyempi radoista on valaistu, ja pidemmällä kilpaillaankin vain päivänvalossa. Radan erikoisuuksiin kuuluu myös jopa 12 metrin korkeuserot. Pidemmän kaviouran takasuora juostaan koko matkan ylämäkeen. Pidempi rata eroaa tavallisista radoista myös siten, että sen lähtösuoralla on mittaa 300 metriä.

Radalla on kaksi suurta näköalaravintolaa, kuusi yksityistä aitiota ja lukuisia pienempiä ravintoloita. Yleisöä ravikilpailuissa mahtuu radalle noin 35 000.turfoo.fr

 Lähteet 

Aiheesta muualla

Vincennesin kotisivut
Vincennesin ravintoloiden sivusto 

Luokka:Raviradat
Luokka:Ranskan hevosurheilu
Luokka:Ranskan urheilupaikat
Luokka:Pariisin rakennukset ja rakennelmat
Luokka:Pariisin urheilu